Metodika rozpisu dotácií zo štátneho rozpočtu 
verejným vysokým školám na rok 2014

Materiál obsahuje postup rozpisu dotácií zo štátneho rozpočtu verejným vysokým školám na rok 2014 –verzia na vyjadrenie reprezentácií vysokých škôl.
1. Východiská
(1)	Metodika vychádza z ustanovení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len “zákon”). Vznikla úpravou metodiky rozpisu dotácií zo štátneho rozpočtu verejným vysokým školám na rok  2013.
(2)	Na základe ustanovenia § 89 ods. 2 zákona pozostáva finančná podpora zo štátneho rozpočtu pre verejnú vysokú školu z nasledujúcich štyroch dotácií poskytovaných na základe zmluvy:
a)	dotácia na uskutočňovanie akreditovaných študijných programov, 
b)	dotácia na výskumnú, vývojovú alebo umeleckú činnosť, 
c)	dotácia na rozvoj vysokej školy, 
d)	dotácia na sociálnu podporu študentov.
(3)	Dotácie zo štátneho rozpočtu na bežné výdavky verejným vysokým školám sa poskytujú formou bežných transferov (podpoložka 641 008 ekonomickej klasifikácie).
(4)	Dotácie zo štátneho rozpočtu na kapitálové výdavky verejným vysokým školám sa poskytujú formou kapitálových transferov (podpoložka 721 003 ekonomickej klasifikácie).
(5)	Celý rozpočet kapitoly Ministerstva školstva, vedy, výskumu a športu SR (ďalej len „ministerstvo“) je aj v roku 2014 zostavovaný vo  forme programov so stanovenými zámermi a cieľmi. Zámery a vybrané ciele programov sú podľa § 2 písm. d) bod 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“) záväznými ukazovateľmi štátneho rozpočtu.
(6)	V porovnaní s rokom 2013 nastávajú pre rok 2014 v metodike rozpisu finančných prostriedkov najmä nasledujúce zmeny:
a)	v súvislosti so zavedením školného v externej forme štúdia sa prestávajú zohľadňovať študenti v študijných programov v externej forme štúdia, okrem posledného roku štúdia v bakalárskych študijných programoch;
b)	mení sa spôsob výpočtu KAP, zohľadňuje sa stav k 31.12. 2012 a KAP sa vypočítava osobitne pre jednotlivé podskupiny študijných odborov;
c)	ruší sa garantované minimum v rámci dotácie na mzdy a poistné;
d)	podpora laboratórnych praxí v technických, prírodovedných a informatických odboroch sa upravuje na podporu vybraných študijných odborov, s tým súvisí zohľadnenie novších počtov študentov; zohľadňujú sa aj študenti učiteľstva vybraných predmetov;
e)	v rámci finančných prostriedkov rozpisovaných podľa akademickej mobility študentov sa zohľadňuje, či vysoká škola má ECTS alebo DS label (rozhodujúci je stav na konci roka 2013, nie stav v čase akademickej mobility);
f)	v rámci dotácie na špecifiká sa zohľadňuje počet zaznamenaných špecifických potrieb študentov v centrálnom registri študentov;
g)	v rámci študijného odboru logopédia sa zavádza refundácia nákladov na praktickú prípravu študentov vo forme spoluúčasti financovania vysokou školou;
h)	v rámci dotácie na špecifiká sa vytvára rezerva na podporu účasti študentov na medzinárodných súťažiach súvisiacich s predmetom ich štúdia;
i)	v rámci dotácie na výskumnú, vývojovú alebo umeleckú činnosť, sa osobitne zohľadňujú finančné prostriedky získané z výskumnej činnosti v rámci podnikateľskej činnosti vysokej školy, tým dochádza aj k zmene pomerov medzi jednotlivými zohľadňovanými ukazovateľmi;
j)	ruší sa zvyšovanie dotácií na doktorandov na v minulosti účelovo prideľovaných miestach o neúčelovú zložku; tým, že doktorandi po dizertačnej skúške sú zohľadňovaní v osobitnom kritériu a títo doktorandi by už štandardne mali byť po tejto skúške, nepovažujeme za potrebné pokračovať vo zvyšovaní dotácie doterajším spôsobom;
k)	motivačné štipendiá sa nekalkulujú na študentov v externej forme štúdia, znižuje sa paušálna suma na motivačné štipendium a zavádza sa motivačné štipendium pre študentov vo vybraných študijných odboroch;
l)	dochádza  k viacerým úpravám textácie, bez vplyvu na samotný výpočet dotácie.
(7)	Verejným vysokým školám sa na účely valorizácie platov vyplývajúcej z kolektívneho vyjednávania na rok 2014 rozpisuje celková suma 10 022 493 €. Táto suma je určená na zvýšenie tarifných platov všetkých zamestnancov VVŠ o 16 € mesačne a na zvýšenie platov vysokoškolských učiteľov navyše o ďalšie  3% pôvodných tarifných platov (napríklad formou zvýšenia osobných príplatkov). Vysokým školám sa odporúča uvedenú valorizáciu v plnej miere realizovať. Rozpis pridelenej sumy na jednotlivé verejné vysoké školy vychádza zo stavu zamestnancov k 30. júnu 2013 a z očakávaného čerpania mzdových prostriedkov na tarifné platy vysokoškolských učiteľov za rok 2013 určeného podľa skutočného čerpania k 30.6.2013. Prostriedky na valorizáciu sa poskytujú v rámci príslušného typu dotácie, pre vysokoškolských učiteľov sú všetky prostriedky na valorizáciu rozpočtované v rámci dotácie na uskutočňovanie akreditovaných študijných programov.
2. Celkový objem finančných prostriedkov pre vysoké školy na rok 2014 a ich štruktúra
(8)	Zákonom č. 473/2013 Z. z. o štátnom rozpočte na rok 2014 boli schválené výdavky štátneho rozpočtu v rámci programu 077 – Vysokoškolské vzdelávanie a veda, sociálna podpora študentov vysokých škôl v sume 430 858 807 €. 
(9)	V nadväznosti na zohľadnenie vplyvu valorizácie platov zamestnancov vykonávajúcich práce vo verejnom záujme (+10 022 493 €) a prijatím ďalšieho rozpočtového opatrenia v rámci kapitoly ministerstva (+ 11 000 000 €) sa upravil limit výdavkov na programe 077  - Vysokoškolské vzdelávanie a veda, sociálna podpora študentov vysokých škôl na sumu 451 881 300 €. Z uvedenej sumy sa medzi vysoké školy  rozpisuje suma 442 296 981 €, (v tom je aj časť finančných prostriedkov určená na dotácie pre súkromné vysoké školy). Rozdiel v sume 9 584 319 € slúži na financovanie činnosti Akreditačnej komisie, financovanie činnosti reprezentácií vysokých škôl, prevádzku siete SANET, Medzinárodné laserové centrum, spolufinancovanie mobilít v rámci programu ERASMUS+, financovanie Národného štipendijného programu, prevádzku a rozvoj finančného informačného systému verejných vysokých škôl, atď.
3. Postup pri rozpise dotácií zo štátneho rozpočtu vysokým školám na rok 2014
(10)	V priebehu januára až marca 2014 poskytne ministerstvo vysokej škole formou preddavku (zálohy) časť dotácie na uskutočňovanie akreditovaných študijných programov, na výskumnú vývojovú a umeleckú činnosť a na sociálnu podporu študentov. Výška preddavku na jednotlivé mesiace stanovilo ministerstvo pre jednotlivé vysoké školy odhadom po zohľadnení zmien vo vybraných ukazovateľoch a celkových disponibilných zdrojov podľa schváleného rozpočtu na rok 2014.
(11)	 Po vyjadrení reprezentácií vysokých škôl k metodiky a k rozpisu dotácií, ministerstvo určí definitívnu výšku dotácií pre jednotlivé vysoké školy a predloží im na podpis návrh dotačných zmlúv. Po podpise dotačnej zmluvy bude v súlade s ňou poskytovať vysokej škole dotáciu postupne v priebehu roku.
3.1 Dotácia na uskutočňovanie akreditovaných študijných programov
(12)	Dotácia na uskutočňovanie akreditovaných študijných programov sa poskytuje na základe § 89 ods. 4 zákona, ktorý uvádza: Pri určovaní dotácie na uskutočňovanie akreditovaných študijných programov je rozhodujúci počet študentov, počet absolventov, ekonomická náročnosť uskutočňovaných študijných programov, začlenenie vysokej školy podľa § 2 ods. 13 ), uplatniteľnosť absolventov v praxi, kvalita a ďalšie hľadiská súvisiace so zabezpečením výučby.
(13)	Výdavky na uskutočňovanie akreditovaných študijných programov sú rozpočtované v rámci podprogramu 077 11 – Poskytovanie vysokoškolského vzdelávania a zabezpečenie prevádzky vysokých škôl. Prostredníctvom rozpisu dotácie na uskutočňovanie akreditovaných študijných programov získa verejná vysoká škola aj hlavnú časť dotácie na prevádzku. V rámci tejto dotácie sa rozpisuje 242 049 302 € (z nich 7 500 000 € vo forme kapitálových výdavkov).
(14)	Verejná vysoká škola dostáva dotáciu na uskutočňovanie akreditovaných študijných programov vo forme bežného transferu alebo kapitálového transferu. S výnimkou účelovo určených finančných prostriedkov a záväzného ukazovateľa maximálnej výšky celkového objemu miezd nie je vnútorná štruktúra dotácie z hľadiska jej použitia verejnou vysokou školou záväzne určená. Pri určovaní výšky dotácie na uskutočňovanie akreditovaných študijných programov na jednotlivé verejné vysoké školy na úrovni ministerstva sa používa vnútorná štruktúra:
a)	dotácia na mzdy a poistné, 
b)	dotácia na tovary a služby,
c)	dotácia na špecifiká,
d)	dotácia na kapitálové výdavky.
(15)	Výsledná výška dotácie na uskutočňovanie akreditovaných študijných programov sa vypočíta ako súčet dotácií uvedených v písmenách a) až d) predchádzajúceho odseku.
3.1.1 Určenie výšky dotácie na mzdy a poistné      
(16)	V rámci dotácie na mzdy a poistné sa rozpisuje 180 657 416 €, z toho 133 622 349 € na mzdy a 47 035 067 € na poistné a odvody. Výška dotácie na poistné je určená ako 35,2 % dotácie na mzdy. Z uvedenej sumy sa 85 % rozpíše podľa počtu študentov a absolventov, 14,25 % podľa publikačnej činnosti a  0,75 % podľa umeleckej činnosti.
(17)	Časť dotácie na mzdy a poistené rozpísaná podľa publikačnej činnosti sa medzi jednotlivé vysoké školy rozpíše podľa ich podielu na celkovej publikačnej činnosti vysokých škôl. Zohľadňuje sa publikačná činnosť doktorandov a zamestnancov vysokej školy zaznamenaná v centrálnom registri publikačnej činnosti za obdobie rokov 2011 a 2012. Podiel vysokej školy sa určí ako priemer podielov prepočítaného počtu publikácií jednotlivých vysokých škôl osobitne v jednotlivých skupinách podľa prílohy č. 4 metodiky. Výkony vysokých škôl v jednotlivých skupinách publikácií sa zohľadnia nasledujúcimi váhami: skupina A1 váhou 2/9, skupina A2 váhou 1/3, skupina B váhou 2/9 a skupina C váhou 2/9. Publikácia sa vysokej škole započítava, ak aspoň jeden z jej autorov bol v čase vydania publikácie s vysokou školou v pracovnom pomere na ustanovený týždenný pracovný čas alebo študentom v dennej forme doktorandského štúdia. Váha publikácie sa pri publikáciách v skupine B vynásobí piatimi, ak tretím znakom kódu kategorizácie publikačnej činnosti je C alebo D. Váha publikácie sa pri publikáciách v skupine C vynásobí piatimi, ak tretím znakom kódu kategorizácie publikačnej činnosti je C alebo ide o publikáciu s kódom AFA (publikované pozvané príspevky na zahraničných vedeckých konferenciách) a dvomi, ak tretím znakom kódu kategorizácie publikačnej činnosti je D alebo ide o publikáciu s kódom AFB (publikované pozvané príspevky na domácich vedeckých konferenciách). Váha kapitol vo vedeckých monografiách (kódy ABC, ABD) sa násobí 1/5. Počet publikácií ministerstvo získava z centrálneho registra publikačnej činnosti (CREPC).)
(18)	Časť dotácie na mzdy a poistné rozpísaná podľa umeleckej činnosti sa medzi jednotlivé vysoké školy rozpíše podľa ich podielu na celkovej umeleckej činnosti. Podiel vysokej školy na umeleckej činnosti sa určuje ako podiel vysokej školy na počte zaznamenanej umeleckej činnosti v centrálnom registri umeleckej činnosti za roky 2011 a 2012. Každý umelecký výstup sa zohľadní len raz, pričom váha jednotlivých výstupov je súčinom 3 čísiel v závislosti od prvého, druhého a tretieho znaku kódu kategorizácie umeleckej činnosti ) podľa nasledujúcich písmen a) až c): 
a)	2, ak prvým znakom kódu je Z resp. 1,5, ak prvým znakom kódu je Y resp. 1 ak prvým znakom kódu je X, 
b)	1,2, ak druhým znakom kódu je Z alebo Y resp. 1 ak druhým znakom kódu je X alebo V,
c)	5, ak tretím znakom kódu je Z resp. 2, ak tretím znakom kódu je Y, resp. 1 ak tretím znakom kódu je X alebo V;
(19)	Počet záznamov sa získa z centrálneho registra umeleckej činnosti (CREUČ) po vyhodnotení v CVTI.
(20)	Výkon vysokej školy podľa počtu študentov sa určuje ako súčin prepočítaného počtu študentov (odsek (20)), koeficientu odboru (KO) (odsek (26)), koeficientu kvalifikačnej štruktúry vysokej školy (KKŠ), koeficientu začlenenia vysokej školy a koeficientu uplatnenia absolventov vysokej školy v odbore (KAP). Do výkonu vysokej školy sa započítava aj časť odvodená od prepočítaného počtu absolventov v predchádzajúcom akademickom roku vynásobeného KO príslušného študijného odboru a KAP.
(21)	Pri výpočte prepočítaného počtu študentov ) (PPŠ) sa vychádza z počtu študentov v akreditovaných študijných programoch k 31. októbru 2012, v prípade absolventov sa zohľadňuje počet riadne skončených študentov v akademickom roku 2011/2012 ) podľa výstupu z centrálneho registra študentov (CRŠ). Na výpočet prepočítaného počtu študentov sa používajú koeficienty, ktorých hodnota závisí od formy a stupňa:
koeficienty pre dennú formu štúdia:
stupeň štúdia	koeficient	študenti, na ktorých sa koeficient vzťahuje	
študijné programy prvého stupňa	0,70	študenti v prvom roku štúdia, ktorým nevznikla povinnosť uhradiť školné	
	1,00	študenti v druhom a ďalšom roku štúdia, ktorým nevznikla povinnosť uhradiť školné	
študijné programy druhého stupňa	1,50	študenti, ktorým nevznikla povinnosť uhradiť školné	
študijné programy tretieho stupňa	)	študenti, ktorým nevznikla povinnosť uhradiť školné 	
koeficienty pre externú formu štúdia:
stupeň štúdia	koeficient	študenti, na ktorých sa koeficient vzťahuje	
študijné programy prvého stupňa	0,3	študenti v treťom a ďalšom roku štúdia, ktorým nevznikla povinnosť uhradiť školné)	
študijné programy druhého stupňa	0,0	v prípade absolventov sa použije koeficient 0,45	
študijné programy tretieho stupňa	0,0		
(22)	Študenti v študijných programoch podľa § 53 ods. 3 zákona sa považujú za študentov študijného programu prvého stupňa, ak od roku začiatku ich štúdia neuplynuli štyri roky, inak sa považujú za študentov študijného programu druhého stupňa.
(23)	Študenti, ktorým vznikla povinnosť uhradiť školné alebo uhrádzajú školné, sa v prepočítanom počte študentov nezohľadňujú aj v prípade keď bolo školné vysokou školou odpustené.
(24)	Pri výpočte objemu mzdových prostriedkov na jednotlivé vysoké školy sa zohľadní i príspevok na zabezpečenie základnej administratívy a prevádzky. Pri tomto sa vychádza z prepočítaného počtu študentov verejnej vysokej školy, pričom každej verejnej vysokej škole sa poskytnú paušálne finančné prostriedky na 50 zamestnancov centrálnej administratívy a prevádzky a na každých 45 prepočítaných študentov nad 1 800 študentov sa poskytnú finančné prostriedky na jedného zamestnanca centrálnej administratívy resp. prevádzky.
(25)	Koeficient odboru (KO) je odvodený od normatívneho počtu študentov na jedného vysokoškolského učiteľa a od normatívneho počtu nepedagogických zamestnancov na jedného vysokoškolského učiteľa pre daný študijný odbor (príloha č. 1).
(26)	Koeficient kvalifikačnej štruktúry (KKŠ) vysokoškolských učiteľov sa vypočíta ako súčet evidenčného prepočítaného počtu vysokoškolských učiteľov s vedecko-pedagogickým titulom profesor a evidenčného prepočítaného počtu vysokoškolských učiteľov s vedecko-pedagogickým titulom docent a s vedeckou hodnosťou DrSc. vynásobeného koeficientom 2,0, evidenčného prepočítaného počtu vysokoškolských učiteľov s vedecko-pedagogickým titulom docent bez vedeckej hodnosti DrSc. alebo DrSc. bez vedecko-pedagogického titulu docent vynásobeného koeficientom 1,66, evidenčného prepočítaného počtu ostatných vysokoškolských učiteľov s akademickým titulom PhD. resp. vedeckou hodnosťou CSc. vynásobeného koeficientom 1,33 a evidenčného prepočítaného počtu ostatných vysokoškolských učiteľov vynásobeného koeficientom 1,0, ktorý sa delí evidenčným prepočítaným počtom všetkých vysokoškolských učiteľov. Evidenčné prepočítané počty vysokoškolských učiteľov sa určujú ako priemer evidenčných prepočítaných počtov za mesiace október až december 2012 podľa údajov z registra zamestnancov vysokých škôl a zohľadňujú sa len zamestnanci v pracovnom pomere.
(27)	Koeficient uplatnenia absolventov vysokej školy v odbore (KAP) je odvodený od počtu absolventov vysokej školy) v dennej forme štúdia v kalendárnych rokoch 2011 a 2012 a počtu evidovaných nezamestnaných absolventov vysokej školy k 31. decembru 2012 podľa údajov UPSVAR. Počty absolventov a počty nezamestnaných v rámci vysokej školy sa zohľadňujú osobitne pre jednotlivé podskupiny študijných odborov podľa štatistickej klasifikácie odborov vzdelania. V prípade, že vysoká škola zatiaľ nemá absolventov v danej podskupine študijných odborov, ale má v nej študentov, zohľadní sa priemerný koeficient v danej podskupine za ostatné vysoké školy. V prípade učiteľských programov sa zlučujú podskupiny študijných odborov do jednej skupiny študijných odborov.
(28)	Koeficient začlenenia vysokej školy má hodnotu 1.)
3.1.2 Určenie výšky dotácie na tovary a služby
(29)	V rámci dotácie na tovary a služby sa rozpisuje 41 922  871 €, z toho 2 000 000 € sa rozpíšu ako základná dotácia na prevádzku, 27 072 154 € sa rozpíše ako odvodená dotácia na prevádzku, 9 690 717 € sa rozpíše na dotáciu na tovary a služby na vzdelávaciu činnosť a 3 160 000 € sa rozpíše podľa osobitných kritérií.
(30)	Vysoká škola, ktorá bude v roku 2014 prevádzkovať informačný systém vyvinutý aj pre inú vysokú školu, môže požiadať o zvýšenie dotácie na tovary a služby na úkor vysokej školy, ktorá tento systém používa. Podmienkou takéhoto prevodu je doručenie žiadosti o úpravu dotácie v súvislosti s prevádzkou informačného systému, ktorej súčasťou bude súhlas vysokej školy s prevodom finančných prostriedkov na prevádzku informačného systému v prospech žiadateľa na ministerstvo – odbor financovania vysokých škôl do 30. apríla  2014.
(31)	Základná dotácia na prevádzku pre každú verejnú vysokú školu je 100 000 €.
(32)	Odvodená dotácia na prevádzku sa rozpíše úmerne k podielu prepočítaného počtu študentov vysokej školy na celkovom prepočítanom počte študentov podľa odseku (20).
(33)	Dotácia na tovary a služby na vzdelávaciu činnosť sa určuje rozpísaním finančných prostriedkov úmerne k výkonu vo vzdelávaní pre tovary a služby (prepočítaný počet študentov vynásobený koeficientom odboru).
(34)	Dotácia na tovary a služby podľa osobitných kritérií sa rozpisuje nasledovne:
a)	1 000 000 € v závislosti od objemu grantov získaných zo zahraničia v rokoch 2011 a 2012 na projekty súvisiace so vzdelávaním alebo s prevádzkou vysokých škôl,
b)	1 160 000 € podľa počtu študentov) v dennej forme štúdia k 31.10.2012 vo vybraných študijných odboroch, ktorých zoznam je uvedený v prílohe č. 3 (v prípade učiteľských študijných programov vo vybraných predmetoch). Podmienkou je, že KAP pre príslušný študijný program v danom študijnom odbore na danej vysokej škole je viac ako 0,95,
c)	333 333 € úmerne podielu študentov vysokej školy s iným ako slovenským štátnym občianstvom k 31. 10. 2012 na celkovom počte takýchto študentov,
d)	333 333 € úmerne podielu počtu vyslaných študentov a počtu mesiacov, počas ktorých sa zúčastnili na akademickej mobilite (programy ES, Národný štipendijný program, CEEPUS) v akademickom roku 2011/2012 a celkového počtu vyslaných študentov a počtu mesiacov počas ktorých boli študenti vyslaní na akademickú mobilitu; ak vysoká škola nemala v roku 2013 ECTS label alebo DS label, počet jej prijatých študentov sa zohľadňuje váhou 0,7,
e)	333 334 € úmerne podľa podielu počtu prijatých študentov a počtu mesiacov, počas ktorých sa zúčastnili na akademickej mobilite (programy ES, Národný štipendijný program, CEEPUS) v akademickom roku 2011/2012 a celkového počtu prijatých študentov  a počtu mesiacov, počas ktorých boli študenti prijatí na akademickú mobilitu; ak vysoká škola nemala v roku 2013 ECTS label alebo DS label, počet jej prijatých študentov sa zohľadňuje váhou 0,7.
3.1.3 Určenie výšky dotácie na špecifiká
(35)	V rámci dotácie na špecifiká sa rozpíše 14 263 080 €.    
(36)	V osobitne odôvodnených prípadoch je možné na základe žiadosti verejnej vysokej školy obsahujúcej kalkuláciu nákladov (pokiaľ nie je uvedené inak) v rámci rozpisu výdavkov na uskutočňovanie akreditovaných študijných programov verejnej vysokej škole poskytnúť aj finančné prostriedky nevyhnutné na pokrytie jej aktivít, ktoré nie sú zohľadnené v čiastkach určených podľa predchádzajúcich bodov. Osobitne sa zohľadňujú
a)	výdavky na špeciálne pracoviská, ktoré použitá metodika nezohľadňuje,)
b)	výdavky na praktickú výučbu,
c)	podpora študentov so špecifickými potrebami,
d)	mzdy a odvody zahraničných lektorov.
(37)	Medzi špecifiká nepatria výdavky na rozvojové programy vrátane neukončených cyklov, výdavky na energie, prevádzku bazénov,) ani na iné štandardné položky, výdavky na prevádzku výpočtových centier, vydavateľstiev a akademických knižníc s výnimkou prípadov, keď tieto útvary majú širšiu pôsobnosť ako je pôsobnosť v rámci vysokej školy (napríklad zabezpečenie prevádzky centrálnych informačných systémov) a nedostávajú na túto činnosť prostriedky z iných zdrojov. V takýchto prípadoch je možné požadovať krytie výdavkov na služby nad rámec služieb pre danú vysokú školu. Za základ požiadaviek na špecifiká na rok 2014 sa berú požiadavky, ktoré dali vysoké školy na rok 2013. Ministerstvo vyzvalo vysoké školy o predloženie zmien, prípadne doplnenie špecifík spoločne s kalkuláciou nákladov, ktoré bolo potrebné doručiť v termíne oznámenom ministerstvom.
(38)	Výdavky na praktickú výučbu zahŕňajú:
a)	výdavky na praktickú výučbu študentov v lekárskych a zdravotníckych študijných odboroch na klinických pracoviskách v zdravotníckych zariadeniach a na súdnolekárskych a patologickoanatomických pracoviskách iných inštitúcií,
b)	výdavky na praktickú výučbu študentov vo veterinárskych študijných odboroch na klinických pracoviskách,
c)	výdavky na praktickú výučbu študentov v poľnohospodárskych, lesníckych a veterinárskych študijných odboroch vo vysokoškolských poľnohospodárskych podnikoch a vo vysokoškolských lesníckych podnikoch, 
d)	výdavky na rozbory v rámci pedagogických praxí,
e)	výdavky na formáciu študentov v bohosloveckých študijných odboroch pripravovaných na povolanie kňaza,)
f)	výdavky na rozbory a vedenie študentov v rámci praxe v študijnom odbore logopédia (okrem tretieho stupňa vysokoškolského vzdelávania),
g)	podpora účasti študentov na medzinárodných súťažiach.
(39)	Objem finančných prostriedkov na praktickú výučbu sa odvíja od počtu študentov, ktorí absolvujú v rámci svojho štúdia predpísanú praktickú výučbu, od jej rozsahu a od ekonomickej náročnosti praktickej výučby.
(40)	V prípade výdavkov na praktickú výučbu študentov v lekárskych a zdravotníckych študijných odboroch na klinických pracoviskách v zdravotníckych zariadeniach a na súdnolekárskych a patologickoanatomických pracoviskách iných inštitúcií sa pre jednotlivé študijné odbory zohľadňujú nasledujúce koeficienty: 1 pre všeobecné lekárstvo, 3 pre zubné lekárstvo, 0,75 pre ošetrovateľstvo, 0,5 pre pôrodnú asistenciu a  0,75 pre ostatné zohľadňované študijné odbory.) Pre študijné programy tretieho stupňa je použitý jednotný koeficient 1 a počet hodín praktickej výučby 260. Na tento účel sa vyčleňuje 7 000 000 €, ktoré sa medzi jednotlivé vysoké školy rozpíšu podľa ich podielu na celkovom prepočítanom počte hodín zabezpečenej praxe študentov danej vysokej školy v roku 2014. Na prepočet hodiny praxe sa používa koeficient pre daný odbor podľa tohto odseku. Finančné prostriedky sa poskytujú zálohovo (dotácia sa nezúčtováva voči zazmluvneným výdavkov vysokej školy na zabezpečenie praktickej výučby študentov, ale s ohľadom na počet hodín praktickej prípravy). V priebehu roka 2014 vykoná ministerstvo zúčtovanie finančných prostriedkov podľa rozsahu zabezpečenej praxe za prvý polrok 2014. Zohľadňuje sa len praktická príprava, ktorá je súčasťou študijného programu, nie je rozhodujúce, v ktorej časti akademického roka sa prax uskutočňuje.
(41)	Na výdavky na rozbory v rámci pedagogickej praxe sa vyčleňuje suma 1 109 176 €, ktorá sa zálohovým spôsobom rozpíše medzi jednotlivé vysoké školy podľa predpokladaného počtu hodín zabezpečených rozborov v roku 2014. Obmedzenia na úhradu rozborov podľa typu praxe (počet študentov na rozbore a pod.) sa upravia v dotačnej zmluve. Na hodinu rozboru sa vyčleňuje 8,66 €. Dotácia sa poskytuje len v študijných odboroch 1.1.1, 1.1.2, 1.1.3, 1.1.5, 1.1.6. podľa sústavy študijných odborov. Ministerstvo vykoná v júli 2014 priebežné zúčtovanie týchto finančných prostriedkov a zohľadní skutočný počet rozborov. Konečné zúčtovanie sa vykoná v roku 2015 podľa skutočných výdavkov vysokej školy na rozbory (skutočné náklady na cvičných učiteľov a úhrady cvičným školám) pri zohľadnení maximálnej dotácie na hodinu rozboru.
(42)	Na refundáciu výdavkov na praktickú prípravu študentov v rámci študijného odboru logopédia sa vyčleňuje suma 10 000 €, ktorá sa zálohovo poskytuje Univerzite Komenského v Bratislave.) V roku 2015 sa uskutoční zúčtovanie zálohy podľa skutočných výdavkov na zamestnancov vysokej školy mimo pracovného pomeru, ktorí zabezpečovali rozbory v skupinách študentov počas ich praktickej prípravy. Vysoká škola sa podieľa na úhrade nákladov na rozbory najmenej vo výške 30 % (odmeny a odvody). Refunduje sa najviac 20 hodín praxe, pričom na jednej hodine participuje najmenej 5 študentov.
(43)	O nevyčerpanú sumu finančných prostriedkov k 31. 12. 2014 na špecifiká sa zníži suma finančných prostriedkov napočítaná na daný účel na rok 2015. Tento zostatok nemá vplyv na prideľovanie finančných prostriedkov na nasledujúci rok.
(44)	Na podporu štúdia študentov so špecifickými potrebami sa v roku 2014 vyčleňuje suma 20 000 €, ktorá sa medzi jednotlivé vysoké školy rozpíše podľa počtu zaznamenaných špecifických potrieb študentov k 31.10.2012 v centrálnom registri študentov.)
(45)	Vysoké školy môžu v priebehu roka 2014 požiadať ministerstvo o účelovú dotáciu na úhradu nákladov spojených s účasťou študenta na medzinárodných študentských súťažiach, ktoré sa týkajú predmetu ich štúdia (napr. súťaž v programovaní v prípade študentov informatiky/aplikovanej informatiky) a pod. Žiadosť je možné podávať do 31. októbra 2014 na sekciu vysokých škôl. Dotácie sa budú poskytovať najviac do 70 % výdavkov na cestovné náhrady spojené s účasťou študenta a do vyčerpania finančných prostriedkov určených na tento účel. Podrobnosti zverejní ministerstvo na svojom webovom sídle.
3.1.4 Určenie výšky dotácie na kapitálové výdavky  
(46)	V rámci dotácie na uskutočňovanie akreditovaných študijných programov sa v roku 2014 poskytujú  kapitálové transfery na realizáciu stavieb, nevyhnutné rekonštrukcie, odstraňovanie havárií a kúpu pozemkov za účelom vyrovnania vlastníckych práv hradené z kapitálových výdavkov, a to v sume 7 500 000 €. Obstarávanie strojov a zariadení nahradzujúcich zastarané alebo opotrebované zariadenia potrebné pre zabezpečenie výučby vysoké školy realizujú z bežných výdavkov v rozsahu výšky fondu reprodukcie (§ 16a ods. 4 a § 17 ods. 3 zákona).
(47)	Pri určovaní výšky kapitálových transferov na realizáciu stavieb, rekonštrukcie a odstraňovanie havárií sa prihliada na:
a)	stav rozostavanosti akcie, na ktorú vysoká škola požaduje finančné prostriedky,
b)	objem kapitálových výdavkov poskytnutých danej vysokej škole v predchádzajúcom období,
c)	súčasné priestorové vybavenie vysokej školy vrátane veľkosti plochy pripadajúcej na jedného študenta, 
d)	naliehavosť rekonštrukcie resp. odstránenia havárie ) a na možnosti vysokej školy realizovať financovanie z už pridelených finančných prostriedkov alebo z vlastných finančných prostriedkov.
3.2 Dotácia na výskumnú, vývojovú alebo umeleckú činnosť
(48)	Dotácia na výskumnú, vývojovú alebo umeleckú činnosť sa poskytuje podľa § 89 ods. 6 zákona. V súlade s § 16 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon o podpore výskumu a vývoja“) sa štátna podpora výskumu a vývoja na verejných vysokých školách poskytuje inštitucionálnou formou a účelovou formou (poskytovanie finančných prostriedkov na riešenie projektov výskumu a vývoja prostredníctvom Agentúry na podporu výskumu a vývoja). Účelová forma je poskytovaná na základe súťaže podľa § 18 ods. 1 citovaného zákona. Dotáciu na výskumnú, vývojovú alebo umeleckú činnosť v zmysle § 89 ods. 6 zákona, ktorá je predmetom dotačnej zmluvy, tvorí inštitucionálna forma výskumu a vývoja. Účelová forma podpory výskumu a vývoja je poskytovaná v súlade s § 20 ods. 1 zákona o podpore výskumu a vývoja na základe osobitných písomných zmlúv verejnej vysokej školy  s poskytovateľom.
(49)	Finančné prostriedky poskytované v rámci inštitucionálnej formy podpory výskumu a vývoja verejných vysokých škôl sú rozpočtované v rámci podprogramu 077 12 – Vysokoškolská veda a technika v celkovej sume 143 113 463 € a pozostávajú zo štyroch častí. Dve z nich, a to VEGA a KEGA, sú prideľované v rámci vnútorného grantového systému ministerstva súťažným spôsobom na projekty podľa ich štatútov. Tretiu časť tvorí dotácia na prevádzku a rozvoj infraštruktúry pre výskum a vývoj obsahujúca aj časť na osobné náklady učiteľov zodpovedajúce ich výskumnej a umeleckej činnosti. Štvrtú časť tvorí dotácia na štipendiá doktorandov.
(50)	Pri rozpise dotácie na prevádzku a rozvoj infraštruktúry na výskum a vývoj sa na rozpis sumy 116 741 395 € použije výkon vo výskume odvodený od nasledujúcich výkonových parametrov:)
a)	výsledky hodnotenia kvality výskumnej činnosti vysokej školy podľa poslednej komplexnej akreditácie (so zohľadnením priemernej výskumnej kapacity jednotlivých vysokých škôl za hodnotené obdobie) (váha 0,42), )
b)	podielu vysokej školy na objeme finančných prostriedkov získaných v rokoch 2011 a 2012 na výskumné granty zo zahraničia (váha 0,1),
c)	podielu vysokej školy na objeme finančných prostriedkov (bežné transfery) získaných v rokoch 2011 a 2012 na výskumné granty zo štátneho rozpočtu a z iných domácich zdrojov (okrem štátnych programov a výskumnej činnosti v rámci podnikateľskej činnosti), (váha 0,1) )
d)	podielu vysokej školy na objeme finančných prostriedkov (bežné transfery) získaných v rokoch 2011 a 2012 na výskumné projekty v rámci podnikateľskej činnosti vysokej školy (váha 0,03),
e)	podielu vysokej školy na priemernom počte doktorandov v dennej forme doktorandského štúdia po dizertačnej skúške v kalendárnom roku 2012 (váha 0,10) )
f)	podiel vysokej školy na publikačnej činnosti určenej podľa odseku (16) a (50) (váha 0,225) a
g)	podiel vysokej školy na umeleckej tvorbe podľa odseku (17) (váha 0,025).
(51)	Pri určení podielu vysokej školy na publikačnej činnosti podľa odseku (49) písm. f) sa berú do úvahy len publikácie vedeckého charakteru vymenované v prílohe č. 4. Váhy skupín publikácií A1, B a C (v prípade skupiny C sa berú do úvahy len vymenované publikácie vedeckého charakteru) podľa prílohy č. 4 sú v pomere 3:5:2, publikácie v skupine A2 sa nezohľadňujú.
(52)	Výskumnými grantmi sa rozumejú finančné prostriedky, ktoré získa vysoká škola na svoj účet na riešenie výskumných projektov alebo tvorivých umeleckých projektov. Spôsob získania finančných prostriedkov musí štandardne obsahovať súťažný prvok. V prípade finančných prostriedkov získaných v rámci podnikateľskej činnosti nahrádza súťažný prvok samotný výber vysokej školy na zabezpečenie výskumnej úlohy/riešenie projektu, preto sa zohľadňuje samotný príjem z tejto činnosti.
(53)	V rámci dotácie na štipendiá doktorandov sú verejnej vysokej škole poskytnuté účelové finančné prostriedky na štipendiá doktorandov na úrovni tarifných platov podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov podľa odhadovanej potreby na existujúcich doktorandov na miestach pridelených ministerstvom pred rokom 2012. Účelovo sa na existujúcich doktorandov pred dizertačnou skúškou na miestach pridelených ministerstvom na jednotlivé mesiace poskytnú finančné prostriedky na úrovni prvého stupňa 9. platovej triedy príslušnej platovej stupnice a na doktorandov po vykonaní dizertačnej skúšky na úrovni prvého stupňa 10. platovej triedy. Ak počas roku 2014 vykoná doktorand úspešne dizertačnú skúšku, dostane vysoká škola dodatočné finančné prostriedky na pokrytie nárokového zvýšenia jeho štipendia o jednu platovú triedu. Dotácia na štipendiá doktorandov v dennej forme štúdia na rok 2014 sa verejnej vysokej škole zníži o finančné prostriedky, ktoré  neboli v roku 2013 vyčerpané na tých doktorandov, na ktorých boli pridelené (podľa stavu v CRŠ).
(54)	Rovnako ako v roku 2013, ani v roku 2014 sa už neprideľujú účelovo určené finančné prostriedky na doktorandské štipendiá doktorandov prijatých v roku 2014.
(55)	V priebehu roka sa dotácia na štipendiá doktorandov (účelovo určená časť) upravuje na základe výsledkov evidencie stavu a podľa skutočnej potreby na existujúcich doktorandov na miestach pridelených ministerstvom podľa stanovených pravidiel. Termíny a formu evidencie stavu určí ministerstvo.
(56)	Na financovanie projektov v rámci vnútornej grantovej schémy VEGA sa vyčleňuje 9 400 000 € a na financovanie projektov v rámci vnútornej grantovej schémy KEGA sa vyčleňuje 2 500 000 €.
3.3 Dotácia na rozvoj vysokej školy
(57)	Dotácia na rozvoj vysokej školy sa poskytuje podľa § 89 ods. 7 zákona, ktorý uvádza: Dotácia na rozvoj vysokej školy sa určuje na základe výberového konania, v ktorého rámci vysoké školy predkladajú ministerstvu projekty na uskutočňovanie svojich rozvojových programov. Pri tomto výberovom konaní sa berie do úvahy kvalita predkladaných projektov, dlhodobý zámer ministerstva a dlhodobý zámer verejnej vysokej školy alebo skupiny vysokých škôl.
(58)	Dotácie na rozvoj vysokej školy sú v roku 2014 rozpočtované v rámci podprogramu Rozvoj vysokého školstva. V roku 2014 sa na tento účel vyčleňuje suma 2 287 316 €.
(59)	Vysoké školy sa môžu uchádzať o dotácie na rozvoj prostredníctvom rozvojových projektov, ktoré sa podávajú na ministerstvo. Podrobnosti k podávaniu projektov, vrátane termínu na ich podávanie, vydá ministerstvo v samostatnej výzve. Návrhy projektov podaných vysokými školami hodnotí komisia menovaná ministerstvom. Komisia predloží ministrovi školstva, vedy, výskumu a športu návrh na financovanie projektov. Okrem projektov, ktoré predkladajú jednotlivé vysoké školy, sa financujú aj tzv. centrálne rozvojové projekty pre potreby rezortu školstva. Sú to projekty s celoslovenskou pôsobnosťou, ktorých sa ministerstvo priamo zúčastňuje, alebo aktívne participuje pri ich zabezpečovaní a realizácii v pravidelnom kontakte s vysokými školami. Právo podávať návrhy na centrálne projekty majú vysoké školy, či už jednotlivo alebo spoločne. Môže ich iniciovať aj ministerstvo. O pridelení finančných prostriedkov na rozvojové projekty s konečnou platnosťou rozhodne minister školstva vedy, výskumu a športu.
3.4 Dotácia na sociálnu podporu študentov
(60)	Dotácia na sociálnu podporu študentov sa poskytuje podľa § 89 ods. 8 zákona, ktorý uvádza: Dotácia na sociálnu podporu študentov vychádza z nárokov študentov podľa § 96 zákona a pri nenárokových položkách sociálnej podpory z možností štátneho rozpočtu. Na časť dotácie vychádzajúcu z nárokov študentov podľa § 96 zákona má vysoká škola právny nárok. Pokiaľ ide o formy sociálnej podpory, v § 94 zákona sa uvádza: Sociálna podpora študentom sa poskytuje priamou a nepriamou formou. Priamou formou sociálnej podpory sú štipendiá (sociálne a motivačné). Nepriamou formou sociálnej podpory sú najmä tieto služby: 
a)	stravovanie a ubytovanie podľa možností vysokej školy s poskytnutím príspevku na náklady spojené so stravovaním a ubytovaním, 
b)	finančná podpora a organizačná podpora športových činností, kultúrnych činností a univerzitných pastoračných centier.
(61)	Na sociálnu podporu študentov sa vyčleňuje suma 54 846 900 €.
3.4.1	Sociálne štipendiá
(62)	Dotácie na sociálne štipendiá sú poskytované účelovo. Študent má na sociálne štipendium právny nárok, a preto sú sociálne štipendiá  pokrývané v plnej výške. Objem zálohovo poskytnutých finančných prostriedkov v rámci schváleného rozpočtu na rok 2014 závisí od poskytnutej dotácie na tento účel v roku 2013. Korekcia na skutočnú potrebu sociálnych štipendií sa vykonáva najmenej 2x ročne.
3.4.2	 Motivačné štipendiá
(63)	Dotácie na motivačné štipendiá sú poskytované účelovo. Dotácia na motivačné štipendium bude vysokej škole poskytnutá tak, aby 10 %-ám študentov v dennej forme štúdia k 31. októbru 2012 (okrem doktorandov), mohlo byť priznané motivačné štipendium  vo výške 350 €. Na výpočet výšky dotácie na motivačné štipendiá platí vzťah:  
počet študentov v dennej forme x 0,1 x dotácia na 1 študenta v danej forme.
(64)	Okrem toho sa jednotlivým vysokým školám poskytuje dotácia na motivačné štipendiá pre študentov vo vybraných študijných odboroch. Zoznam študijných odborov je v prílohe č. 3. Dotácia je odvodená od počtu študentov vo vybranom študijnom odbore (v prípade učiteľských študijných programoch vo vybraných predmetoch, a to polovičným počtom), v dennej forme štúdia, ktorí sú zohľadňovaní pri určení dotácie na uskutočňovanie akreditovaných študijných programov, ktorých KAP je viac ako 0,95 a pre prvé dva stupne vysokoškolského vzdelávania. Dotácia sa poskytne tak, aby 15 %-ám študentov bolo možné v roku 2014 poskytnúť štipendium v priemernej výške 1000 €. Použitie finančných prostriedkov je účelovo viazané na študentov vo vybraných študijných odboroch. 
(65)	Dotácia na motivačné štipendium sa poskytuje účelovo. Motivačné štipendium je potrebné poskytnúť do konca akademického roka 2014/2015.
3.4.3 Príspevok na stravovanie a ubytovanie
(66)	Príspevok na stravovanie sa poskytuje účelovo, len verejným vysokým školám. Výška zálohového príspevku na jedlá (študentom dennej formy vrátane doktorandov) sa poskytuje úmerne v závislosti od počtu vydaných jedál v období od 1. januára 2013 do 15. novembra  2013. Korekcia na skutočnú potrebu sa vykonáva najmenej  2x ročne.
(67)	Príspevok na stravovanie sa od 1. januára 2014 určuje vo výške 1,0 €. Vzhľadom k tomu, že v roku 2014 nedošlo k navýšeniu rozpočtových zdrojov pre vysoké školy, ktoré by bolo možné alokovať na príspevok na stravovanie a ubytovanie, výšku príspevku od 1. 9. 2014 určí ministerstvo podľa počtu vydaných jedál k 31. 5. 2014 a podľa disponibilných zdrojov. Novú výšku príspevku oznámi ministerstvo školám do 30. 6. 2014.
(68)	Príspevok na stravovanie možno aplikovať iba v prípade, keď hodnota jedla je najmenej 1,5 €, pričom príspevok študenta na jedlo musí byť minimálne 50 % z rozdielu ceny jedla a výšky príspevku poskytnutého ministerstvom (táto hranica je stanovená pre prípad, že vysoká škola by zo svojich zdrojov tiež prispievala na jedlo študentom). Okrem toho systém poskytovania jedál študentom musí byť transparentný a kontrolovateľný, aby umožňoval preukazné zúčtovanie príspevku. Príspevok sa poskytuje formou preddavku maximálne na dve jedlá v jeden deň vydané denným študentom v stravovacom zariadení vysokej školy, respektíve v zmluvnom zariadení. Za stravovacie zariadenie na tieto účely sa nepokladá bufet alebo obdobné zariadenie,  nie je teda možné  uplatniť príspevok  pri nákupe potravín systémom ako sa využívajú gastrolístky. 
(69)	Príspevok na ubytovanie sa poskytuje
a)	vysokým školám, ktoré vlastnia študentské domovy,
b)	vysokým školám, ktoré majú uzatvorené zmluvy na ubytovanie študentov s inými ubytovacími zariadeniami.
(70)	Na účely výpočtu výšky príspevku pozostáva príspevok na ubytovanie z dvoch častí, a to:
a)	z príspevku na prevádzku študentských domovov vysokých škôl,
b)	z príspevku na ubytovaného študenta.
(71)	Príspevok na ubytovanie sa poskytuje účelovo.
(72)	V rámci príspevku na prevádzku študentských domovov na rok 2014 podľa odseku (69) písm. a) obdrží vysoká škola, ktorá vlastní študentské domovy (resp. študentský domov), dotácie na mzdy zamestnancov a odvody do poistných fondov vo výške 50 % z objemu finančných prostriedkov  v roku 2013, a z 50 % odvodeného  od počtu lôžok obsadených študentmi (k 31. 10. 2012) vrátane doktorandov v dennej forme štúdia.
(73)	Vysoká škola, ktorá vlastní študentské domovy (resp. študentský domov), obdrží okrem prostriedkov na mzdy zamestnancov študentských domovov a odvody do poistných fondov v rámci príspevku na prevádzku študentských domovov podľa odseku (69) písm. a) aj finančné prostriedky na prevádzkové náklady študentských domovov vo výške ku * 32 € ročne na každé lôžko v študentskom domove pridelené študentovi (vrátane doktorandov v dennej forme štúdia), kde ku je koeficient náročnosti údržby z intervalu 1,0 až 2,5, pričom tento koeficient sa určuje na základe nasledujúcej tabuľky:
Kategória	C h a r a k t e r i s t i k a	Koeficient ku	
A	Blok po výstavbe (rekonštrukcii) do 10 rokov	          1,0	
B	Blok po výstavbe (rekonštrukcii) od 10 do 20 rokov	          2,0	
C	Blok po výstavbe (rekonštrukcii) nad 20 rokov	          2,5	

(74)	V prípade blokov jedného študentského domova rôznej kvality sa určí výsledný koeficient váhovým spôsobom s uvážením kapacity blokov.
(75)	Príspevok na ubytovaného študenta podľa odseku (69) písm. b)  sa poskytuje vysokej škole vo výške 7 €/ubytovaného študenta/mesiac počas jeho ubytovania (najviac 10 mesiacov) ). Verejná vysoká škola, ktorá má uzatvorenú zmluvu s ubytovacím zariadením, v ktorom sú ubytovaní študenti, musí o príspevok požiadať ministerstvo a k žiadosti priložiť predmetnú zmluvu.
3.4.4 Dotácia na športové aktivity a kultúrne aktivity
(76)	Dotácia na športové aktivity sa poskytuje verejným vysokým školám na činnosť vysokoškolských telovýchovných jednôt a vysokoškolských športových klubov podľa Kritérií na prerozdelenie príspevku ministerstva  vysokoškolským telovýchovným jednotám a športovým klubom vysokých škôl navrhnutých Slovenskou asociáciou univerzitného športu aj so zohľadnením účasti športovcov na svetových univerziádach a akademických majstrovstvách sveta. Podklady, na základe ktorých sa dotácia poskytla, ministerstvo zverejní.
(77)	Dotácia na organizačnú podporu ďalších športových aktivít, na kultúrnu činnosť a na podporu univerzitných pastoračných centier sa poskytuje úmerne počtu študentov v dennej forme štúdia k 31. októbru 2012.
(78)	Dotácia na kultúrne a športové akcie s celoslovenskou pôsobnosťou a na kultúrne a športové akcie spojené s účasťou na medzinárodných podujatiach sa poskytuje účelovo na základe osobitnej žiadosti vysokej školy.
(79)	V rámci dotácie na športové a kultúrne aktivity môže ministerstvo v nadväznosti na  výšku disponibilných zdrojov poskytnúť verejnej vysokej škole dotáciu na realizáciu priorít ministerstva v oblasti športovej a kultúrnej činnosti realizovaných prostredníctvom verejných vysokých škôl, vysokoškolských telovýchovných jednôt a športových klubov a vysokoškolských umeleckých súborov.
4. Záverečné ustanovenie
(80)	V prípade zistenia, že vysokej škole bola na základe nesprávnych údajov určená vyššia dotácia ako jej prináleží, ministerstvo vykoná korekciu. 
(81)	Ak dôjde v priebehu roka 2014 k úprave disponibilných zdrojov v rámci relevantných programov štátneho rozpočtu, ministerstvo operatívne zohľadní zmenu vykonaním úpravy objemu finančných prostriedkov rozdeľovaných podľa vybraného parametru a zohľadní tieto zmeny spôsobom uvedeným v metodike v rozpise pre jednotlivé vysoké školy.

Príloha č. 1 – Zaradenie jednotlivých študijných odborov do skupín
Skupina	koeficient	Študijné odbory  - I. a II. stupeň	
1	4,96	Farmácia, Pôrodná asistencia, Všeobecné lekárstvo, Zubná technika, Zubné lekárstvo	
2	5,11	Architektonická tvorba, Divadelné umenie, Dizajn, Filmové umenie a multimédiá, Hudobné umenie, Reštaurovanie, Tanečné umenie, Výtvarné umenie	
3	6,99	Hygiena potravín, Kynológia, Všeobecné veterinárske lekárstvo	
4	2,34	Aplikovaná informatika, Automatizácia, Baníctvo, Banská geológia a geologický prieskum, Bezpečnosť a ochrana zdravia pri práci, Bezpečnosť technických systémov, Bezpečnostné verejno-správne služby, Biológia, Biomedicínske inžinierstvo, Biotechnológie, Doprava, Dopravné služby, Dopravné stroje a zariadenia, Drevárstvo, Ekonomika a manažment obranných zdrojov, Elektronika, Elektrotechnika, Energetické stroje a zariadenia, Energetika, Environmentálne inžinierstvo, Environmentálny manažment, Fyzika, Fyzikálne inžinierstvo, Geológia, Geotechnika, Hospodárska informatika, Hydromeliorácie, Chémia, Chemické inžinierstvo, Informačné systémy, Informatika, Kognitívna veda, Kvalita produkcie, Kybernetika, Laboratórne vyšetrovacie metódy v zdravotníctve, Logistika, Manažment vojenských systémov, Materiály, Mechatronika, Meranie, Mineralurgia, Motorové vozidlá, koľajové vozidlá, lode a lietadlá, Občianska bezpečnosť, Ochrana a využívanie krajiny, Ochrana osôb a majetku, Počítačové inžinierstvo, Poľnohospodárska a lesnícka technika, Poštové služby, Poštové technológie, Potravinárstvo, Priemyselné inžinierstvo, Procesná technika, Rádiologická technika, Softvérové inžinierstvo, Stavebníctvo, Strojárstvo, Súdne inžinierstvo, Synekológia, Telekomunikácie, Údržba strojov a zariadení, Umelá inteligencia, Verejné zdravotníctvo, Vodné hospodárstvo, Vojenské spojovacie a informačné systémy, Všeobecná ekológia a ekológia jedinca a populácií, Výrobná technika, Výrobné technológie, Výzbroj a technika ozbrojených síl, Záchranné služby, Zdravotnícke a diagnostické pomôcky, Získavanie a spracovanie zemských zdrojov	
5	2,52	Krajinárstvo, Krajinná a záhradná architektúra, Lesníctvo, Poľovníctvo, Rastlinná produkcia, Spracovanie poľnohospodárskych produktov, Všeobecné poľnohospodárstvo, Výživa, Záhradníctvo, Živočíšna produkcia	
6	2,38	Aplikovaná mechanika, Architektúra a urbanizmus, Geodézia a kartografia, Inžinierske konštrukcie a dopravné stavby, Pozemné stavby, Prekladateľstvo a tlmočníctvo, Priestorové plánovanie, Vodné stavby	
7	1,88	Andragogika, Knižnično-informačné štúdiá, Liečebná pedagogika, Logopédia, Masmediálne štúdiá, Pedagogika, Predškolská a elementárna pedagogika, Špeciálna pedagogika, Šport, Žurnalistika	
8	2,09	Aplikovaná matematika, Matematika, Štatistika	
9	1,64	Cestovný ruch, Cudzie jazyky a kultúry, Ekonomika a manažment podniku, Financie, bankovníctvo a investovanie, Finančný manažment, Geografia, Klasické jazyky, Kvantitatívne metódy v ekonómii, Ľudské zdroje a personálny manažment, Manažment, Medzinárodné ekonomické vzťahy, Medzinárodné podnikanie, Národná a medzinárodná bezpečnosť, Národné hospodárstvo, Neslovanské jazyky a literatúra, Obchod a marketing, Obchodné podnikanie, Odvetvové ekonomiky a manažment, Orientálne jazyky a literatúra, Poisťovníctvo, Slovanské jazyky a literatúry, Účtovníctvo, Verejná ekonomika a služby, Verejná správa  a regionálny rozvoj	
10	1,58	Archeológia, Archívnictvo, Dejiny a teória umenia, Estetika, Etika, Etnológia, Evanjelická teológia, Filozofia, História, Katolícka teológia, Klasická archeológia, Kulturológia, Medzinárodné vzťahy, Muzeológia, Politológia, Pravoslávna teológia, Psychológia, Religionistika, Slovenský jazyk a literatúra, Sociálna antropológia, Sociálna práca, Sociálne služby a poradenstvo, Sociológia, Teológia, Verejná politika a verejná správa, Muzikológia	
11	1	Kánonické právo, Právo	
16	3,82	Hutníctvo, Chemické technológie	
17	3,41    	Dentálna hygiena, Fyziologická a klinická výživa, Fyzioterapia, Ošetrovateľstvo, Urgentná zdravotná starostlivosť	
III. stupeň	
18	5,39	Anatómia, histológia a embryológia, Anesteziológia a resuscitácia, Dermatovenerológia, Epidemiológia, Fyziatria, balneológia a liečebná rehabilitácia, Gynekológia a pôrodníctvo, Hygiena, Chirurgia, Klinická biochémia, Klinická farmakológia, Neurológia, Normálna a patologická fyziológia, Nukleárna medicína, Oftalmológia, Onkológia, Ortopédia, Otorinolaryngológia, Patologická anatómia a súdne lekárstvo, Pediatria, Psychiatria, Röntgenológia a rádiológia, Telovýchovné lekárstvo, Toxikológia, Urológia, Vnútorné choroby, Zubné lekárstvo	
19	3,37	Agrochémia a výživa rastlín, Algebra a teória čísel, Analytická chémia, Anorganická chémia, Anorganická technológia a materiály, Antropológia, Aplikovaná geofyzika, Aplikovaná informatika, Aplikovaná matematika, Aplikovaná mechanika, Architektúra a urbanizmus, Astrofyzika, Astronómia, Automatizácia, Baníctvo, Banská geológia a geologický prieskum, Banská mechanizácia, doprava a hlbinné vŕtanie, Banské meračstvo a geodézia, Bezpečnosť a ochrana zdravia pri práci, Bezpečnosť technických systémov, Bezpečnostné verejno-správne služby, Biofyzika, Biochémia, Biomedicínske inžinierstvo, Bionika a biomechanika, Biotechnológie, Botanika, Časti a mechanizmy strojov, Diskrétna matematika, Doprava, Dopravné služby, Dopravné stroje a zariadenia, Ekonomika a manažment obranných zdrojov, Elektroenergetika, Elektronika, Elektrotechnológie a materiály, Energetické stroje a zariadenia, Energetika, Environmentálne inžinierstvo, Environmentálny manažment, Etológia, Farmaceutická chémia, Farmakognózia, Farmakológia, Fyzická geografia a geoekológia, Fyzika kondenzovaných látok a akustika, Fyzika plazmy, Fyzikálna chémia, Fyzikálna metalurgia, Fyzikálne inžinierstvo, Fyziológia plodín a drevín, Fyziológia rastlín, Fyziológia živočíchov, Fyzioterapia, Galenická farmácia, Genetika, Geodézia a kartografia, Geofyzika, Geochémia, Geoinformatika, Geometria a topológia, Geotechnika, Hospodárska informatika, Hospodárska úprava lesov, Humánna geografia, Hutníctvo kovov, Hydrogeológia, Hydrológia, Hydromeliorácie, Hygiena chovu zvierat a životné prostredie, Hygiena potravín, Chémia a technológia poživatín, Chémia a technológia životného prostredia, Chemická fyzika, Chemické inžinierstvo, Imunológia, Infekčné a parazitárne choroby zvierat, Informačné systémy, Informatika, Inžinierska geológia, Inžinierske konštrukcie a dopravné stavby, Jadrová a subjadrová fyzika, Jadrová energetika, Jadrová chémia, Klinická farmácia, Kognitívna veda, Konštrukcie a procesy výroby drevárskych výrobkov, Krajinárstvo, Krajinná a záhradná architektúra, Kvalita produkcie, Kvantová elektronika a optika, Kybernetika, Laboratórne vyšetrovacie metódy v zdravotníctve, Lekárenstvo - sociálna farmácia, Lekárska biofyzika, Lekárska, klinická a farmaceutická biochémia, Lesnícka fytológia, Logistika, Ložisková geológia, Makromolekulová chémia, Manažment vojenských systémov, Matematická analýza, Matematická logika a základy matematiky, Materiály, Medzné stavy materiálov, Mechanizácia poľnohospodárskej a lesníckej výroby, Mechatronika, Meracia technika, Meteorológia a klimatológia, Metrológia, Mikrobiológia, Mineralógia, Mineralurgia, Molekulárna biológia, Molekulárna cytológia, Motorové vozidlá, koľajové vozidlá, lode a lietadlá, Národná a medzinárodná bezpečnosť, Nekovové materiály a stavebné hmoty, Neurovedy, Numerická analýza a vedecko-technické výpočty, Občianska bezpečnosť, Ochrana a využívanie krajiny, Ochrana lesa, Ochrana osôb a majetku, Ochrana pôdy, Ochrana rastlín, Operačné a bojové použitie ozbrojených síl, Organická chémia, Organická technológia a technológia palív, Ošetrovateľstvo, Paleontológia, Parazitológia, Pedológia, Pestovanie lesa, Petrológia, Počítačové inžinierstvo, Politická geografia, Poľovníctvo, Poštové služby, Poštové technológie, Pozemné stavby, Pravdepodobnosť a matematická štatistika, Priemyselné inžinierstvo, Priestorové plánovanie, Procesná technika, Regionálna geografia, Silnoprúdová elektrotechnika, Softvérové inžinierstvo, Spracovanie poľnohospodárskych produktov, Stavebníctvo, Strojárske technológie a materiály, Súdne a verejné veterinárske lekárstvo, Súdne inžinierstvo, Synekológia, Špeciálna rastlinná produkcia, Špeciálna živočíšna produkcia, Štatistika, Štruktúra a vlastnosti dreva, Technológia makromolekulových látok, Technológia spracovania dreva, Tektonika, Telekomunikácie, Teoretická a počítačová chémia, Teoretická elektrotechnika, Teoretická informatika, Teória vyučovania fyziky, Umelá inteligencia, Verejné zdravotníctvo, Veterinárna chirurgia, ortopédia a röntgenológia, Veterinárna morfológia a fyziológia, Veterinárne pôrodníctvo a gynekológia, Virológia, Vnútorné choroby zvierat, Vodné stavby, Vojenská logistika, Vojenské spojovacie a informačné systémy, Všeobecná ekológia a ekológia jedinca a populácií, Všeobecná fyzika a matematická fyzika, Všeobecná rastlinná produkcia, Všeobecná živočíšna produkcia, Výrobná technika, Výzbroj a technika ozbrojených síl, Výživa, Výživa zvierat a dietetika, Záhradníctvo, Záchranné služby, Získavanie a spracovanie zemských zdrojov, Zoológia	
20	1,74	Andragogika, Archeológia, Architektonická tvorba, Cestovný ruch, Cudzie jazyky a kultúry, Dejiny a teória divadelného umenia, Dejiny a teória filmového umenia a multimédií, Dejiny a teória výtvarného umenia a architektúry, Dejiny filozofie, Dejiny národného hospodárstva, Divadelné umenie, Dizajn, Ekonometria a operačný výskum, Ekonomická teória, Ekonomika a manažment podniku, Ekonomika a riadenie podnikov, Estetika, Etika, Etnológia, Evanjelická teológia, Filmové umenie a multimédiá, Financie, Finančný manažment, História, Hospodárske právo a finančné právo, Hudobné umenie, Jazykoveda konkrétnych jazykových skupín, Kánonické právo, Katolícka teológia, Klasická archeológia, Klasické jazyky, Klinická psychológia, Knižnično-informačné štúdiá, Kriminológia a kriminalistika, Kulturológia, Kvantitatívne metódy v ekonómii, Liečebná pedagogika, Literárna veda, Logika a metodológia vedy, Logopédia, Manažment, Masmediálne štúdiá, Medzinárodné ekonomické vzťahy, Medzinárodné podnikanie, Medzinárodné právo, Medzinárodné vzťahy, Muzeológia, Neslovanské jazyky a literatúra, Občianske právo, Obchod a marketing, Obchodné a finančné právo, Odborová didaktika, Odvetvové a prierezové ekonomiky, Odvetvové ekonomiky a manažment, Orientálne jazyky a literatúra, Pedagogická, poradenská a školská psychológia, Pedagogika, Podnikový manažment, Poisťovníctvo, Pomocné vedy historické, Pracovné právo, Pravoslávna teológia, Predškolská a elementárna pedagogika, Prekladateľstvo a tlmočníctvo, Prognostika, Religionistika, Reštaurovanie, Rímske právo, Slovanské jazyky a literatúry, Slovenské dejiny, Slovenský jazyk a literatúra, Sociálna antropológia, Sociálna práca, Sociálna psychológia a psychológia práce, Sociálne služby a poradenstvo, Sociológia, Správne právo, Svetová ekonomika, Systematická filozofia, Špeciálna pedagogika, Športová edukológia, Športová humanistika, Športová kinantropológia, Tanečné umenie, Teológia, Teória a dejiny štátu a práva, Teória a dejiny žurnalistiky, Teória a metodológia sociológie, Teória hudby, Teória literatúry a dejiny konkrétnych národných literatúr, Teória policajných vied, Teória politiky, Teória tanca, Teória vyučovania informatiky, Teória vyučovania matematiky, Trestné právo, Účtovníctvo, Ústavné právo, Verejná ekonomika a služby, Verejná politika a verejná správa, Verejná správa  a regionálny rozvoj, Všeobecná a experimentálna psychológia, Všeobecná jazykoveda, Všeobecné dejiny, Výtvarné umenie, Muzikológia	
Zaradenie predmetov pre učiteľské študijné programy:
Skupina	koeficient	Predmet aprobácie	
7	1,88	pedagogika, psychológia, telesná výchova	
12	2,27	biológia, ekológia, environmentalistika, fyzika, geografia, geológia, chémia, praktická príprava, technická výchova, technika	
13	1,73	anglický jazyk a literatúra, francúzsky jazyk a literatúra, latinský jazyk a literatúra, maďarský jazyk a literatúra, nemecký jazyk a literatúra, rusínsky jazyk a literatúra, ruský jazyk a literatúra, španielsky jazyk a literatúra, taliansky jazyk a literatúra, ukrajinský jazyk a literatúra	
14	1,88	deskriptívna geometria, informatika, matematika	
15	1,73	dejepis, estetická výchova, estetika, etická výchova, filozofia, história, katechetika, katechetika evanjelikálnych cirkví, náboženská výchova, náboženská výchova (katolícka), náboženská výchova ECAV, náuka o spoločnosti, občianska výchova, odborné ekonomické predmety, slovenský jazyk a literatúra, výchova k občianstvu	
17	3,41	animácia výtvarného umenia, cirkevná hudba, hra na klávesovom nástroji/na klávesové nástroje, hudobná výchova, hudobné umenie, hudobno-dramatické umenie, pedagogika hudobného umenia, pedagogika hudobno-dramatického umenia, pedagogika výtvarného umenia, spev, školské hudobné súbory, výtvarná edukácia, výtvarná výchova, výtvarné umenie	

Príloha 2 – vybrané študijné odbory na motivačné štipendiá
Aplikovaná informatika, Automatizácia, Bezpečnosť technických systémov, Biológia, Biomedicínske inžinierstvo, Biotechnológie, Dopravné stroje a zariadenia, Drevárstvo, Elektronika, Elektrotechnika, Energetické stroje a zariadenia, Energetika, Environmentálne inžinierstvo, Environmentálny manažment, Fyzika, Fyzikálne inžinierstvo, Geografia, Geológia, Geotechnika, Hospodárska informatika, Hutníctvo, Chémia, Chemické inžinierstvo, Chemické technológie, Informačné systémy, Informatika, Kognitívna veda, Kybernetika, Materiály, Mechatronika, Meranie, Mineralurgia, Motorové vozidlá, koľajové vozidlá, lode a lietadlá, Ochrana a využívanie krajiny, Počítačové inžinierstvo, Poľnohospodárska a lesnícka technika, Potravinárstvo, Priemyselné inžinierstvo, Procesná technika, Softvérové inžinierstvo, Stavebníctvo, Strojárstvo, Súdne inžinierstvo, Synekológia, Telekomunikácie, Údržba strojov a zariadení, Umelá inteligencia, Všeobecná ekológia a ekológia jedinca a populácií, Výrobná technika, Výrobné technológie, Získavanie a spracovanie zemských zdrojov
Predmety v rámci učiteľstva:
fyzika, chémia, geografia, biológia, informatika, matematika.

Príloha 3 –vybrané študijné odbory podporované v rámci dotácie na tovary a služby
Algebra a teória čísel, Analytická chémia, Anorganická chémia, Anorganická technológia a materiály, Antropológia, Aplikovaná geofyzika, Aplikovaná informatika, Aplikovaná matematika, Aplikovaná mechanika, Architektúra a urbanizmus, Astrofyzika, Astronómia, Automatizácia, Baníctvo, Banská geológia a geologický prieskum, Banská mechanizácia, doprava a hlbinné vŕtanie, Banské meračstvo a geodézia, Bezpečnosť technických systémov, Biofyzika, Biochémia, Biológia, Biomedicínske inžinierstvo, Bionika a biomechanika, Biotechnológie, Botanika, Časti a mechanizmy strojov, Diskrétna matematika, Doprava, Dopravné stroje a zariadenia, Drevárstvo, Elektroenergetika, Elektronika, Elektrotechnika, Elektrotechnológie a materiály, Energetické stroje a zariadenia, Energetika, Environmentálne inžinierstvo, Environmentálny manažment, Etológia, Fyzická geografia a geoekológia, Fyzika, Fyzika kondenzovaných látok a akustika, Fyzika plazmy, Fyzikálna chémia, Fyzikálna metalurgia, Fyzikálne inžinierstvo, Fyziológia rastlín, Fyziológia živočíchov, Genetika, Geodézia a kartografia, Geofyzika, Geografia, Geochémia, Geoinformatika, Geológia, Geometria a topológia, Geotechnika, Hospodárska informatika, Humánna geografia, Hutníctvo, Hutníctvo kovov, Hydrogeológia, Hydrológia, Chémia, Chémia a technológia poživatín, Chémia a technológia životného prostredia, Chemická fyzika, Chemické inžinierstvo, Chemické technológie, Imunológia, Informačné systémy, Informatika, Inžinierska geológia, Inžinierske konštrukcie a dopravné stavby, Jadrová a subjadrová fyzika, Jadrová energetika, Jadrová chémia, Kognitívna veda, Konštrukcie a procesy výroby drevárskych výrobkov, Kvalita produkcie, Kvantová elektronika a optika, Kybernetika, Ložisková geológia, Makromolekulová chémia, Matematická analýza, Matematická logika a základy matematiky, Matematika, Materiály, Medzné stavy materiálov, Mechatronika, Meracia technika, Meranie, Meteorológia a klimatológia, Metrológia, Mikrobiológia, Mineralógia, Mineralurgia, Molekulárna biológia, Molekulárna cytológia, Motorové vozidlá, koľajové vozidlá, lode a lietadlá, Nekovové materiály a stavebné hmoty, Neurovedy, Numerická analýza a vedecko-technické výpočty, Ochrana a využívanie krajiny, Organická chémia, Organická technológia a technológia palív, Paleontológia, Parazitológia, Pedológia, Petrológia, Počítačové inžinierstvo, Politická geografia, Poľnohospodárska a lesnícka technika, Poštové technológie, Potravinárstvo, Pozemné stavby, Pravdepodobnosť a matematická štatistika, Priemyselné inžinierstvo, Priestorové plánovanie, Procesná technika, Regionálna geografia, Silnoprúdová elektrotechnika, Softvérové inžinierstvo, Stavebníctvo, Strojárske technológie a materiály, Strojárstvo, Súdne inžinierstvo, Synekológia, Štatistika, Štruktúra a vlastnosti dreva, Technológia makromolekulových látok, Technológia spracovania dreva, Tektonika, Telekomunikácie, Teoretická a počítačová chémia, Teoretická elektrotechnika, Teoretická informatika, Teória vyučovania fyziky, Teória vyučovania informatiky, Teória vyučovania matematiky, Údržba strojov a zariadení, Umelá inteligencia, vedecká, umelecká výchova podľa predchádzajúcich predpisov, Virológia, Vodné stavby, Všeobecná ekológia a ekológia jedinca a populácií, Všeobecná fyzika a matematická fyzika, Výrobná technika, Výrobné technológie, Získavanie a spracovanie zemských zdrojov, Zoológia
Predmety v rámci učiteľstva:
fyzika, chémia, geografia, geológia, biológia, informatika, matematika.
Príloha č. 4 – Definícia skupín publikácií pre potreby rozpisu dotácií 
Pri definícii skupín publikácií pre potreby rozpisu dotácií sa využíva klasifikácia publikačnej činnosti zavedená smernicou č. 13/2008-R zo 16. októbra 2008 o  bibliografickej registrácii a kategorizácii publikačnej činnosti, umeleckej činnosti a ohlasov (ďalej len „smernica“). Pre uvedené potreby sa publikácie rozčleňujú podľa ich kategórií zavedených smernicou do skupín A1, A2, B a C.
Za publikácie vedeckého charakteru sa na účely rozpisu dotácií v roku 2011 považujú publikácie v skupine A1 a B, a zo skupiny C publikácie s nasledujúcimi kódmi: ADE, ADF, AEC, AED, AFA, AFB, AFC, AFD, AFE, AFF, AFG, AFH.
Skupina A1 – Knižné publikácie charakteru vedeckej monografie
Do skupiny A1 patria nasledujúce kategórie publikácií (v zátvorke sú uvedené ich kódy podľa smernice):
vedecké monografie (AAA, AAB), 
štúdie v časopisoch a zborníkoch charakteru vedeckej monografie (ABA, ABB), 
kapitoly vo vedeckých monografiách (ABC, ABD), 
Skupina A2 – Ostatné knižné publikácie
Do skupiny A2 patria nasledujúce kategórie publikácií:
vysokoškolské učebnice (ACA, ACB),
odborné knižné práce (BAA, BAB),
učebnice pre základné a stredné školy (BCB), 
skriptá a učebné texty (BCI), 
prehľadové knižné práce (EAI),
umelecké monografie, preklady a autorské katalógy (CAA, CAB),
odborné preklady knižných publikácií (EAJ),
redakčné a zostavovateľské práce (bibliografie, encyklopédie, katalógy, slovníky, resp. zborníky (FAI).
Skupina B – Publikácie v karentovaných časopisoch
Do skupiny B patria nasledujúce kategórie publikácií:
vedecké práce v karentovaných časopisoch (ADC, ADD),
odborné práce v karentovaných časopisoch  (BDC, BDD),
umelecké práce a preklady, reprodukované výtvarné diela v karentovaných časopisoch (CDC, CDD),
stručné oznámenia a abstrakty vedeckých prác v karentovaných časopisoch (AEG, AEH),
autorské osvedčenia, patenty a objavy (AGJ).
Skupina C – Ostatné publikácie
Do skupiny C patria nasledujúce kategórie publikácií:
kapitoly vo vysokoškolských učebniciach (ACC, ACD),
vedecké práce v nekarentovaných časopisoch (ADE, ADF),
vedecké práce v recenzovaných zborníkoch a monografiách (AEC, AED),
publikované príspevky na vedeckých konferenciách (AFA, AFB, AFC, AFD),
abstrakty príspevkov z vedeckých konferencií (AFE, AFF, AFG, AFH),
kapitoly v odborných monografiách (BBA, BBB), 
kapitoly v učebniciach a učebných textoch (BCK), 
heslá v odborných terminologických slovníkoch a encyklopédiách (BDA, BDB),
odborné práce v nekarentovaných časopisoch (BDE, BDF), 
odborné práce v recenzovaných zborníkoch (BEC, BED),
abstrakty odborných prác z domácich a zahraničných podujatí  (BFA, BFB),
legislatívne dokumenty (BGH),
umelecké práce, preklady a reprodukované výtvarné diela v nekarentovaných časopisoch  (CDE, CDF).